U povodu Međunarodnog grada mladih novinarka N1 intervjuirala je na Trgu bana Jelačića mladu djevojku kako bi doznala zbog čega mladi nisu toliko involvirani u politiku.

- Politika je danas živi lopovluk. Država je prelijepa, a pokradena, to je veliki problem današnjice, izjavila je djevojka istaknuvši kako ona taj problem pokušava riješiti obrazovanjem.

Kaže kako uči jezike, jer si bez znanja jezika vrlo neobrazovan.

- Studiram javnu upravu. Željela bih se zaposliti u državnoj firmi kod svoga Bandića, njega stvarno uvažavam, puno je uložio u ovaj grad. Mislim, nema čovjeka koji nije bar nešto pokrao, ali smatram da je Bandić dosta uložio u ovu državu. Kod njega bih se htjela zaposliti, poručila je.

Na pitanje kome bi dala svoj glas na predsjedničkim izborima, kao iz topa je odgovorila Kolindi.

- Ja sam na strani žena, rekla je uz osmijeh.

Na pitanje kako mlade navesti da se više uključe u politiku, odgovorila je - gledanjem vijesti i čitanjem jer se tako povisuje vokabular.

Snimka je postala veliki hit na društvenim mrežama.